Diari Oficial de la Generalitat Valenciana


Sumari del DOGV 6751, del 11-04-2012 (2012/2615)

Notificació de la sentència dictada en el juí verbal número 1257/2010.
----------------------------------------------------------------------

### Dades del document

Número de DOGV
:   6751

Data del DOGV
:   11-04-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2615


Organisme emissor
:   Jutjat de Primera Instància Número 5 de València

Tipus de document
:   Edicte

Notificació de la sentència dictada en el juí verbal número 1257/2010. [2012/2615]  
Juí verbal 001257/2010-I  
De: Pablo Fabián Pisciotta.  
Procuradora: María Antonia Ferrer García-España.  
Contra: Converss Trade, SL, i Zurich España Seguros.  
Procuradora: Guadalupe Porras Berti.  
En este procediment, seguit a instàncies de Pablo Fabián Pisciotta contra Converss Trade, SL, i Zurich España Seguros, s'ha dictat la sentència, que literalment diu el següent:  
«Sentència número 146/2011  
Magistrat jutge: Juan Francisco Guerra Mora.  
Lloc: València.  
Data: 18 de juliol de 2011.  
Part demandant: Pablo Fabián Pisciotta.  
Advocat: Néstor Orejón Sánchez de las Heras.  
Procuradora: María Antonia Ferrer García-España.  
Part demandada: Converss Trade, SL, i Zurich España Seguros.  
Advocada: Carmen Carrillo Criado.  
Procuradora: Guadalupe Porras Berti.  
Objecte del juí: verbal per reclamacions per fets derivats de la circulació de vehicles.  
Antecedents de fet  
Primer. Per la part actora es va formular, amb data 1 de juliol de 2010, una demanda en reclamació de quantitat contra Converss Trade, SL, que basa la seua reclamació en l'existència d'una actuació imprudent d'un treballador de la mencionada mercantil que efectuava funcions de descàrrega i no va observar les precaucions necessàries, la rampa de càrrega va caure just en el moment en què passava el vehicle de Pablo Fabián Pisciotta, al qual va causar danys per valor de 775,37 euros.  
Segon. Zurich Seguros España va comparéixer en el juí i va negar les pretensions formulades pels actors, i va afirmar que no havia existit una actuació imprudent del conductor del camió, i que l'accident ve ser per culpa exclusivament de l'actuació indeguda del demandant, que va passar sense les degudes precaucions per la zona de càrrega i descàrrega, i va col·lidir contra la rampa elevadora del camió de la demandada, que es trobava baixada. Va negar, d'altra banda, l'obligació de fer efectiu l'impost sobre el valor afegit corresponent a la reparació pressupostada.  
Tercer. Que el dia del juí es va realitzar la prova documental proposada per les dos parts i la testifical de Francisco Miguel Castaño i de Miguel Ángel Vera López.  
Quart. Basant-se en la prova realitzada es dóna per provat que, el dia 13 d'octubre de 2009, el demandant Pablo Fabián Pisciotta circulava amb tota normalitat per una zona dedicada a càrrega i descàrrega del Centre Comercial el Saler, quan va ser sorprés pel desplaçament de la rampa elevadora d'un camió de Converss Trade, SL, que es va desplaçar cap avall just en el moment en què passava per allí l'esmentat vehicle després d'haver rebut indicació d'autorització de pas pel guarda del recinte, i el vehicle de la seua propietat va tindre danys per valor de 775,37 euros.  
En el moment de l'accident el vehicle causant de l'accident es trobava assegurat en Zurich España, Compañía de Seguros y Reaseguros.  
  
Fonaments de dret  
Primer. Per l'actora s'exercita una acció de reclamació de la quantitat segons l'article 1902 del Codi Civil. És a dir, es reclama el compliment d'una obligació que té la seua causa en una culpa extracontractual, i es va fer necessari, per tant, analitzar prèviament els requisits per a l'aplicació d'este precepte, com a premissa, que analitzada posteriorment en relació amb el cas de resolucions determinarà l'existència o no de la conclusió pretesa. Estos requisits són fonamentalment després d'una acció o omissió culpable imputable al demandat, un resultat lesiu per a persones o coses i una relació de causalitat entre aquella acció o omissió i este dany. I, al seu torn, estos requisits tenen condicions d'estimació pròpies; i així l'acció o l'omissió ha de ser realitzada sense aquella diligència que el cas concret requerisca, el dany ha de ser justificat en la seua realitat i extensió, i la relació de causalitat ha de ser entesa en sentit ampli, és a dir, existent quan de l'acte de l'agent es deriva el dany.  
Segon. Basant-se en este precepte legal correspondrà a la part demandant acreditar els fets en què fonamenta la seua demanda, per la qual cosa procedix fer un estudi de la prova que està en els fets per a determinar si hi ha la causació del dany al·legada i esta és imputable a un operari de la part demandada.  
Per a este fi serà del màxim interés la testifical emesa per Miguel Ángel Vera López, el qual va manifestar que estava en el lloc dels fets com a guarda de les instal·lacions, i que va poder presenciar com la rampa del vehicle de Converss Trade, SL, després de donar pas al vehicle del demandant, es va desplaçar cap avall i va col·lidir amb el vehicle de l'actor, al qual va ocasionar danys. Per això, ja que estem davant d'una testifical plenament independent de les parts, la qual ens ratifica la versió donada per l'actor, procedix estimar la demanda formulada per esta.  
El que s'ha exposat, sense deixar de ressaltar que no es dóna cap versemblança a la versió donada per Miguel Ángel Vera López, i no sols per la independència de la testifical prestada per Francisco Miguel Castaño, sinó per la poca lògica de la versió de l'esmentat testimoni, que no justifica els danys posats de manifest en el pressupost de reparació. I es vol pensar que esta versió ha obeït a una reconstrucció il·lògica fabricada en la ment del testimoni, que estava en la cabina del camió quan es va produir l'accident, i no a una voluntat deliberada de mentir per a defendre el seu interés, perquè en eixe cas procediria deduir testimoni en via penal per a això. Si bé deixaria la porta oberta a la part actora perquè l'inste si ho considera convenient.  
Tercer. A l'hora de fixar la quantia concreta de la reparació, caldrà assenyalar que, ja que esta ha quedat perfectament determinada pel pressupost de reparació realitzat, procedix acceptar la sol·licitud formulada per l'actor, i quantificar el dèbit en 775,37 euros. I és indiferent que es tracte d'un pressupost i no s'haja produït la reparació de cara a incloure en la quantificació dels danys l'impost sobre el valor afegit, ja que no hi ha cap motiu per a pensar que el perjudicat no realitze la reparació i quan l'efectue haurà de fer efectiu l'esmentat impost. Per tant, procedix quantificar l'obligació de pagament en 775,37 euros.  
  
Quart. Zurich Espanya no nega l'assegurament del vehicle propietat de Converss Trade, SL, i procedix condemnar esta a l'abonament de la quantitat a què ascendix la condemna de Converss Trade, SL.  
Quint. De conformitat amb l'article 394 de la Llei d'Enjudiciament Civil, i, una vegada, estimada la demanda formulada per Pablo Fabián Pisciotta contra Converss Trade, SL, i Zurich España, és procedent imposar a les demandades el pagament de les costes generades en este procediment.  
Decisió  
Estime la demanda formulada per Pablo Fabián Pisciotta contra Converss Trade, SL, amb condemna d'esta a abonar a l'actora la quantitat de 775,37 euros. Quantitat que haurà de respondre Zurich España, Compañía de Seguros y Reaseguros, SA, que farà efectius els interessos de l'article 20 de la Llei de Contracte d'Assegurança. Tot això al mateix temps que s'imposa a les demandades el pagament de les costes.  
Mode d'impugnació: notifiqueu esta resolució a les parts, feu-les saber que esta no és ferma i que contra la qual es pot interposar recurs d'apel·lació, que haurà de preparar-se en el termini de cinc dies des de la seua notificació, i presentar davant d'este jutjat un escrit en el qual s'haurà de citar la resolució impugnada i manifestar la voluntat de recórrer contra esta, amb expressió dels pronunciaments que s'hi impugnen. El recurs no s'admetrà si, en preparar-lo, la part no acredita haver consignat en l'entitat Banesto i en el compte de depòsits i consignacions obert a nom d'este jutjat, amb referència a este procediment, la quantitat de cinquanta euros (50 €), en concepte de depòsit per a recórrer contra esta, d'acord amb la disposició addicional quinze de la Llei Orgànica del Poder Judicial (introduïda per la Llei Orgànica 1/2009, de 3 de novembre).  
Esta és la meua sentència, que pronuncie, mane i firme».  
I ja que l'esmentat demandat, Converss Trade, SL, està en parador desconegut, s'expedix este edicte a fi que servisca de notificació a este.  
  
València, 21 de febrer de 2011.- La secretària judicial: Francisca Tomás Llavador.